ხარაგაულის მუნიციპალიტეტის საკრებულოს 2018 წლის 05 დეკემბრის N50/18 განკარგულებით შექმნილი ხარაგაულის მუნიციპალიტეტის გენდერული თანასწორობის სამჭოს

სხდომის ოქმი N 10

14.03.2019

**დ. ხარაგაული**

სხდომას ესწრებოდა ამავე განკარგულებით შექმნილი საბჭოს წევრები შემდეგი შემადგენლობით:

1. მანანა ბარბაქაძე- გენდერული თანასწორობის საბჭოს თავმჯდომარე
2. ინგა ბერაძე- გენდერული საბჭოს მდივანი
3. იუზა კელენჯერიძე- გენდერული თანასწორობის საბჭოს წევრი
4. ოთარ ლურსმანაშვილი-გენდერული თანასწორობის საბჭოს წევრი
5. ლალი-ვაქერ სებისკვერაძე-გენდერული თანასწორობის საბჭოს წევრი
6. მერაბ იჩქიტიძე-გენდერული თანასწორობის საბჭოს წევრი
7. ხათუნა მანჯავიძე-გენდერული თანასწორობის საბჭოს წევრი
8. რუსუდან გიორგაძე-გენდერული თანასწორობის საბჭოს წევრი
9. პაატა გოგოლაძე- გენდერული თანასწორობის საბჭოს წევრი
10. ეკა შველიძე-გენდერული თანასწორობის საბჭოს წევრი
11. ჟანა ნემსაძე- გენდერული თანასწორობის საბჭოს წევრი
12. იზა ვეფხვაძე-გენდერული თანასწორობის საბჭოს წევრი
13. ირინა ჩხეიძე-გენდერული თანასწორობის საბჭოს წევრი
14. მამუკა ჭიპაშვილი-გენდერული თანასწორობის საბჭოს წევრი
15. მანანა ტაბეშიძე- გენდერული თანასწორობის საბჭოს წევრი
16. ნიკოლოზ მაჭავარიანი-გენდერული თანასწორობის საბჭოს წევრი
17. ვალერი გოგნაძე - გენდერული თანასწორობის საბჭოს წევრი
18. გიორგი მუხურაძე - გენდერული თანასწორობის საბჭოს წევრი
19. ნიკო დეკანოსიძე - გენდერული თანასწორობის საბჭოს წევრი
20. თეა ტალახაძე - გენდერული თანასწორობის საბჭოს წევრი
21. დავით კიკნაძე - გენდერული თანასწორობის საბჭოს წევრი
22. ნანა კიკნაძე - გენდერული თანასწორობის საბჭოს წევრი

**დღის წესრიგი:**

1.საბჭოს წევრების მიერ, კონკრეტლი იდეების და აქქტივობების წარმოდგენა, გენდერული თანასწორობის საბჭოს სამოქმედო გეგმის მიხედვით.

2. საბჭოს წევრების მიერ განსახორციელებელი პროექტების, წინადადებების შეთანხმება და წარმოდგენა მორიგი სხდომისთვის, სხვადასხვა მიმართულებების აქტივობების დასაგეგმად.

მომხსენებელი: საკრებულოს თავმჯდომარე **მანანა ბარბაქაძე,** გენდერული საბჭოს თავმჯდომარე.

**მოისმინეს:**

გენდერული თანასწორობის საბჭოს წევრებს მიესალმა გენდერული თანასწორობის საბჭოს თავმჯდომარე მანანა ბარბაქაძე და მათ სხდომის დღის წესრიგით გათვალისწინებული საკითხების მიხედვით საკრებულოს მიერ დამტკიცებული გენდერული თანასწორობის საბჭოს სამოქმედო გეგმით გაწერილ მიზნებზე, ამოცანებსა და ღონისძიებებზე ესაუბრა.

**მანანა ბარბაქაძე:** ხარაგაულის მუნიციპალიტეტის გენდერული თანასწორობის სამოქმედო გეგმის მესამე მიზანია გენდერული თანასწორობის და ქალთა მიმართ და ოჯახში ძალადობის თემაზე მუნიციპალიტეტის მოსახლეობის ცნობიერების ამაღლება. თქვენი, როგორც გენდერული თანასწორობის საბჭოს წევრების მიერ წარმოდგენილი აქტივობები ძირითადად ამ მიზნის განსახორციელებლად იგეგმება. ჩვენი შემოთავაზებაა წარმოედგინოთ ისეთი წინადადებები, კონკრეტული იდეების, პროექტების და აქტივობების სახით, რომლებიც გენდერული თანასწორობის სამოქმედო გემით გაწერილ მიზნებს, ამოცანებს და საქმიანობებს შეესაბამება.

**აზრი გამოთქვეს:**

საბჭოს წევრმა **მამუკა ჭიპაშვილმა** აღნიშნა, რომ ე. კიკნაძის სკოლამდელ დაწესებულებათა გაერთიანებაში საინტერესო აქტივობები იგეგმება , ბავშვთა აღზრდის პროცესში მამების ჩართულობის გაზრდის მიზნით. რაც სამოქმედო გეგმით გათვალისწინებულ ამოცანას მამების როლის გაზრდა ბავშვთა აღზრდის პროცესში პირდაპირ პასუხობს. მამუკა ჭიპაშვილმა გამოხატა მზაობა , რომ ღონისძიება ,, მამა მიკითხვას ზღაპარს“ და პროექტი ,,მამაკაცები აღმზრდელებად“ მუნიციპალიტეტის ყველა საბავშვო ბაღში ჩატარდება.

**ხათუნა მანჯავიძემ,** რომელიც ამავდროულად ა/ო ,,ქალები ქვეყნის მომავლისთვის“ წარმოადგენს საბჭოს წევრებს ინფორმაცია მიაწოდა პროექტის შესახებ, რომელიც მისმა ორგანიზაციამ მოიგო და რომლის ფარგლებშიც ხარაგაულის 5 საბავშვო ბაღში მზის ელექტრო სადგურები დამონტაჟდება, რაც ბაღების გაერთიანებას 10 ათასი ლარის ეკონომიას მისცემს. ხათუნა მანჯავიძე აღნიშნავს, რომ ეს თანხა შესაძლებელია საინტერესო და კარგი ინიციატივების დასაფინანსებლად დაიხარჯოს.

ხათუნა მანჯავიძემ ასევე აღნიშნა, რომ ის მუშაობს პროექტზე ,,ხარაგაულის უნიციპალიტეტის ადამიანური რესურსების კვლევა“. კვლევის მიზანი იქნება არა მარტო ქალის და კაცის რაოდენობრივი მონაცამების დადგენა და სტატისტიკის ამ მხრივ შემუშავება, არამედ მოსახლეობის საჭიროებების კვლევა და გარკვეული სამიზნე ჯგუფების დადგენა. მოსახლეობამ არ იცის რა გამოწვევების წინაშე დგას და რა ინიციატივები განახორციელონ მათ დასაძლევად , აღნიშნული კვლევა მათ მისცემს საშუალებას სწორად გაიაზრონ და დაგეგმონ პროექტები.

ხათუნა მანჯავიძე ამბობს, რომ ის საკუთარი გამოცდილების საფუძველზე ქალთა ეკონომიური გაძლიერების მიზნით ჩაატარებს ტრენინგებს ქალებისათვის, რაც მათ საშუალებას მისცემს მიიღონ ინფორმაცია, როგორ დაწერონ პროექტი.

საბჭოს წევრმა **ირინე ჩხეიძემ** აღნიშნა , რომ ის ახალგაზრდებისთვის მოაწყობს მაკა კუკულავას პიესის მიხედვით დადგმული სპექტაკლის ,,ორნი“ ჩვენებას, რომელიც ოჯახის თემას ეძღვნება. სპექტაკლი არაფორმალურ გარემოში გაიმართება და სპექტაკლის შემდეგ მოეწყობა დისკუსია ოჯახში ძალადობის თემაზე.

**იზა ვეფხვაძემ** საბჭოს გარკვეული სამიზნე ჯგუფისთვის წყალტუბოში, პრომეთეს მღვიმეში, ექსკურსიის გაკეთების შესაძლებლობა შესთავაზა. იზა ვეფხვაძე აღნიშნა, რომ ასევე სამხატვრო პლენერის ფარგლებში, ოქტომბრის თვეში მხატვარი ალესანდრე ციხელაშვილი სოფლად მაცხოვრებელ ქალებს დახატავს.

გენდერული თანასწორობის საბჭოს სხდომაზე, საბჭოს წევრმა **ვალოდა კელენჯერიძემ** გამოთქვა სურვილი კვლავ აღდგეს ,,ხარაგაულის საპატიო მოქალაქის“ წოდების მინიჭება და წოდებაზე წარსადგენად გენდერული თანასწორობის საბჭომ რეკომენდაცია გაუწიოს მისთვის მისაღებ კანდიდატებს.

**ნიკო დეკანოსიძე** დაინტერესებულია , რომ ხარაგაულის მუნიციპალიტეტის ტერიტორიაზე არსებულმა შუა საუკუნეების ეკლესია -მონასტრებმა მიიღოს კულტურული მემკვიდრეობის ძეგლის სტატუსი და ამ პროცესში აქტიურად ჩაერთოს გენდერული თანასწორობის საბჭო.

საბჭოს წევრმა **ვალერი გოგნაძემ** აღნიშნა , რომ #2 საჯარო სკოლაში არსებობს ,,მამების საბჭო“ , შესაძლებელია მათი მუშაობის გააქტიურება და მათი ჩართულობით მოსწავლეებთან ერთად სკოლის წინ არსებული ბაღის გალამაზება.

**თეა ტალახაძემ** სკოლებში თემაზე ,,ქალები, რომლებმაც შეცვალეს“ .. ესეების კონკურსის ჩატარების იდეა გაუზიარა საბჭოს წევრებს.

საბჭოს წევრმა **ეკა შველიძემ** ხარაგაულის ისტორიულ მუზეუმში , ცნობილ ხარაგაულელ ქალბატონთან შეხვედრის სურვილი გამოთქვა.

**რუსუდან გურგენიძემ** აღნიშნა , რო ის შეეცდება მის მიერ მოძიებული რესურსით მშობლებისთვის სემინარები ჩაატაროს ძალადობის თემაზე.

**ჟანა ნემსაძემ** შემოქმედი ადამიანების ხელნაკეთების გამოფენის იდეა შესთავაზა საბჭოს წევრებს.

**რუსიკო გიორგაძემ** აღნიშნა , რომ სარგვეშის თემში, რომლის მაჟორიტარი დეპუტატიც გახლავთ, 80 მოხუცებულია. ის მოხუცებულებისთვის შინმოვლის პროგრამის შეთავაზებას ფიქრობს , რაც ჯერ მხოლოდ იდეის სახით არსებობს.

**მანანა ტაბაშიძე** მარტოხელა მშობლების საჭიროებების კვლევითაა დაინტერესებული. მან აღნიშნა , რომ ის უშუალოდ იმუშავებს კვლევაზე , რომ ზუსტად დაინახოს რა პრობლემები აქვთ ხარაგაულის მუნიციპალიტეტის მასშტაბით მარტოხელა მშობლებს და რა შეიძლება გააკეთოს მუნიციპალიტეტემა მათი პრობლემების გადაჭრისთვის.

**ინგა ბერაძემ**  საბჭოს სხდომის დასარულს აღნიშნა, რომ ხარაგაულის გენდერული თანასწორობის საბჭო უახლოეს მომავალში უფრო ქმედით ნაბიჯებს გადადგამს და სამომავლოდ, საბჭოს წევრებთან ერთად საჭიროებებზე მორგებულ, ერთობლივ, პროექტებს შეიუშავებს.

ინგა ბერაძის განცხადებით, უახლოეს მომავალში, გენდერული თანასწორობის საბჭოს ექნება აქტივობები, რომელთა მთავარი მიზანი გენდერული თანასწორობის თემაზე საზოგადოების ცნობიერების ამაღლება იქნება.

ხარაგაულის გენდერული თანასწორობის საბჭოს თავმჯდომარე

მანანა ბარბაქაძე

გენდერული თანასწორობის საბჭოს მდივანი

ინგა ბერაძე